b'\n_START_ARTICLE_\nDiane di Prima\n_START_PARAGRAPH_\nDiane di Prima (s. 6. elokuuta 1934 New York City) on yhdysvaltalainen runoilija ja kirjailija._NEWLINE_New Yorkin Brooklyniss\xc3\xa4 syntynyt di Prima on yksi 1950\xe2\x80\x931960-lukujen beat-sukupolven merkitt\xc3\xa4vimpi\xc3\xa4 runoilijoita. H\xc3\xa4n oli mukana beat-liikkeen toiminnassa New Yorkissa, kunnes muutti 1960-luvun lopussa San Franciscoon. Di Priman ensimm\xc3\xa4inen runokokoelma This Kind of Bird Flies Backward ilmestyi 1958, jonka j\xc3\xa4lkeen h\xc3\xa4n on julkaissut yli 40 teosta. Di Priman ja Gary Snyderin 1961 julkaisema pamfletti Buddhist Anarchism on yksi aikakauden merkitt\xc3\xa4vimpi\xc3\xa4 anarkistisia teoksia. H\xc3\xa4n esiintyy my\xc3\xb6s The Band -yhtyeen konserttielokuvassa The Last Waltz, jossa di Prima lukee kaksi runoaan._NEWLINE_Di Priman teoksista on suomennettu vuonna 1971 ilmestynyt runokokoelma Revolutionary Letters, jonka J. K. Ihalainen k\xc3\xa4\xc3\xa4nsi vuonna 2002.'